Mida siis ikkagi teha, kui särk (pats, misiganes) on julgestusvahendisse kinni jäänud ning lihtsat meetmed - ülespoole liikumine, vastu ronimine - ei aita?    Vastus: tuleb julgestus ära fikseerida ja siis slingi / repsaka abil koormus vööst jalale ümber kantida.    1) Julgestusköis alla murda ja aasaks teha, aas  julgestuskarabiinist läbi toppida.  2) Teha aasaga kaks kontrollsõlme ümber julgestusköie vahendist kõrgemale).  3) Köiele julgestusest allpool veel üks sõlm sisse (aasaga kaheksa), see omakorda karabiiniga vöösse (et kui kõik muu peaks lagunema, siis see peab ikka kinni).  Nüüd võib mõlemad käed lahti lasta, aga julgestusel on koormus endiselt peal.    4) Köiele (julgestusest kõrgemal) slingi või repsakaga haarav sõlm peale. Me tegime eile Bachmanni, aga ilmselt sobiks misiganes  haarav.  5) Astud jalaga slingi aasa sisse ja koormad seda.  Nüüd on julgestuselt koormus maas. Saad särgi lahti harutada, kõik asjad tagurpidi lahti võtta ja edasi julgestada.    Tundub lihtne ja loogiline?  Aga kui PN küsis, siis ei osanud keegi vastata.